As jy aan ons land dink - vir watter drie goed is jy dankbaar? Sê vandag vir die Here daarvoor dankie. Oorweeg dit om jou drie redes, as 'n getuienis, op jou facebook-bladsy te noem.
Nooi 'n paar mense om hierdie naweek by jou/julle te kom eet (miskien bure of 'n kollega wat jy nie baie goed ken nie). Gee vir elkeen om die tafel 'n geleentheid om te sê waarvoor hy/sy dankbaar is. #thanksgivinginpta
Wanneer jy vandag iets eet - raak vir 'n oomblik bewus van hoeveel mense se harde werk dit geneem het om daardie maaltyd moontlik te maak. Dank die Here daarvoor.
Ek sit nou die dag in die motor en wag vir my dogter. Terwyl ek wag, doen ek toe wat Pretorianers hierdie tyd van die jaar doen: Ek kyk vir die Jakarandas. Is hulle nie weer ’n skouspel nie? Ek is bly om te hoor en te sien dat selfs die geharde Pretorianers, diegene wat al lank hier bly, nog nie uitgepraat is oor en uitgekyk is aan dié verskynsel nie. Op Facebook wemel dit van die fotos. Die een probeer mooier fotos neem as die ander, probeer…
Soos jy vandag deur jou omgewing en buurt rondbeweeg, raak bewus van die baie seëninge wat jy ontvang deur daar te woon. Dank die Here daarvoor.
Watter verhouding/s het in die laaste jaar vir jou hoop gebring? Neem vandag ‘n tydjie om die Here vir daardie persoon te dank. Oorweeg dit om vir daardie persoon ‘n boodskap te stuur waarin jy hom/haar bedank.
Gee iets (klere, selfoon ens) wat jy nie meer gebruik nie weg, as 'n teken van dankbaarheid vir die oorvloed wat jy geniet.‪
Probeer om vandag die skoonheid van die skepping nie net raak te sien nie, maar in dankbaarheid te waardeer. Spandeer 'n paar minute in jou tuin of gaan stap/ry deur 'n straat vol Jakarandas.